text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Ana bai’ufununayah hi’itin hifofor men kafaita , naatu hio , “ Ai fafou mi’itube’emih mar ta’imon fenem ? ”
| Bible_taxi1500 | Latn | aai_Latn |
Jesu iyafutih eo , “ Anababatun a tur ao’owen . Men erekasiy auman kwanasinafumih , baise kwanitumatum . Karam abis iti boun ai fafou isan asisinaf boro kwanasinaf namatar . Baise men iti akisin . Karam oyaw isan kwanao , kumisir kwen riy yan kubat boro namatar .
| Bible_taxi1500 | Latn | aai_Latn |
Initumatum abisa isan kuyoyoban boro inab . ”
| Bible_taxi1500 | Latn | aai_Latn |
Jesu matabir maiye Tafaror Baremaim run bat bi’obaibiyih . Basit Firis ukwarih naatu Jew hai orot ukwarih hina Jesu biyan hitit hibatiy hio , “ O yait fair it iti sawar kusisinaf , naatu yait ibasit ina kubowabow ? ”
| Bible_taxi1500 | Latn | aai_Latn |
Jesu iyafutih eo , “ Ayu auman au baibat ta’imon kwa anibatiyi kwanao ananowar , imaibo ayu boro anao kwananowar , ayu fair menamaim abai abowabow .
| Bible_taxi1500 | Latn | aai_Latn |
John ana fair menane bai sabuw bapataito itih Godane bai , ai orot maiyow biyahine bai ? ” Hai kasiy ra’at taiyuwih hibabatiyih hio , “ Mi’itube tanao ? Godane tanao’o i boro nao bo aisim John men kwaitumitum .
| Bible_taxi1500 | Latn | aai_Latn |
Baise it orot biyanane fair bain tanao , sabuw isah tabirubir anayabin sabuw etei tebitumatum John i God ana dinab orot ta . ”
| Bible_taxi1500 | Latn | aai_Latn |
Imih sabuw Jesu isan hiya’afut hio , “ Aki men aso’ob . ” Naatu Jesu iuwih eo , “ Ayu auman boro men anao kwananowar , baibasit menane abai iti sawar asisinaf .
| Bible_taxi1500 | Latn | aai_Latn |
“ Kwa mi’itube kwanotanot ? Ana veya ta orot natunatun bairi hima’am basit orot natun ain isan eo , ‘ Aro ayu akokok boun inan grape ana masaw inabow . ’
| Bible_taxi1500 | Latn | aai_Latn |
“ Naatu kek tamah iya’afut eo , ‘ Ayu men akokok . ’ Baise ma kafai ana not botabir re in masaw bow .
| Bible_taxi1500 | Latn | aai_Latn |
“ Naatu orot na maiye natun uf isan tit tur i ta’imonaban eo , naatu kek rufut eo , ‘ Basit , Regah boro anan . ’ Baise kwahir bar ma men in masaw bowamih .
| Bible_taxi1500 | Latn | aai_Latn |
Naatu kek menatan i tamah fanan bai ? ” Hima’am hio , “ Kek ain . ” Jesu uwih eo , “ Anababatun a tur ao’owen . Kwa kabay o’onayah naatu sagasagadiy i sabuw kakafih kwarouw kwao , baise i boro wan hini’iyon hinan mar ana aiwob hinab .
| Bible_taxi1500 | Latn | aai_Latn |
Anayabin John Baptist na ef gewasin bai’ufnunin isan bi’obaiyi , kwa men kwaitumitumimih , baise kabay o’onayah , naatu sagasagadiy hitumitum , sawar i kwa’itin , baise men kafa’imo a not uf kwabotabir kwaitumitumimih . ”
| Bible_taxi1500 | Latn | aai_Latn |
Jesu eo maiye , “ Oroubon tabo kwananowar . Orot me matuwan ana veya ta masaw bo grape tanum , fur ear ituwafut naatu Wine bunubunuw ana hub bai naatu ana masaw sabuw bowayah uwih hima’uh hima i tafaram afa bai nanawanamih in .
| Bible_taxi1500 | Latn | aai_Latn |
Naatu grape hiyamur bairuhin ana veya kakabom , basit orot ana akir wairafih iyafarih hina bowayah biyah ibo au nowahine ai ro’oh bairut isan .
| Bible_taxi1500 | Latn | aai_Latn |
“ Baise bowayah himisir orot ana akir wairafih hibow , ta hibai hirab , ta hi’asabun morob , naatu ta kabayamaim hirab .
| Bible_taxi1500 | Latn | aai_Latn |
Orot ana akir wairafih afa’abo iyafarih hina , moumurihika men marasika biyafarih na’atube’emih , baise bowayah himisir akir wairafih hibow , wan hinan isah hisisinaf na’atube hisinaf hibow hirouw .
| Bible_taxi1500 | Latn | aai_Latn |
Uftoro’ot i natun iyun na bowayah isah , not eo , ‘ Sabuw boro natu hinakakafiy . ’
| Bible_taxi1500 | Latn | aai_Latn |
“ Baise bowayah orot natun nan hi’itin hio , ‘ Iti orot masaw matuwan natun enan kwanatabai tarab emorob , saise iti sawar etei boro it ata sawaramih tanabow . ’
| Bible_taxi1500 | Latn | aai_Latn |
Hina kek hibai fur ufunane hirouw re hitit hibai hi’asabun morob . ”
| Bible_taxi1500 | Latn | aai_Latn |
Naatu Jesu ibatiyih eo , “ Masaw matuwan namatabir nanan iti sabuw bowayah isah boro mi’itube nasinaf ? ”
| Bible_taxi1500 | Latn | aai_Latn |
Hiya’afut hio , “ Nati orot bowayah etei boro narauw hinamorob , naatu masaw boro nab sabuw afa nitih hinama hinakaif , saise ai ro’oh hinabiyamur bowayah boro hinirut ibo au nowan hinitin . ”
| Bible_taxi1500 | Latn | aai_Latn |
Imaibo Jesu iuwih eo , “ Buk Atamaninamaim hikirum inu’in kwaiyab kwa’itin . ‘ Kabay nati bar wowabayah hi’itin kakafin hirouw hikwakwahir , I botabir na taf ana wabat matar , iti sawar i Regah sinaf , ana itinin gewasin maiyow ta’i’itin . ’
| Bible_taxi1500 | Latn | aai_Latn |
“ Isan imih a tur ao’owen . Mar ana aiwob kwa biyamaim tema’am boro nabosairen sabuw iyab ub gewasih hitanum teyey boro i nitih .
| Bible_taxi1500 | Latn | aai_Latn |
“ Orot yait iti agim afe’en nare narabirab i boro natarsisib , baise agim nare orot babin narabirab boro mutufor nifofob . ”
| Bible_taxi1500 | Latn | aai_Latn |
Firis hai ukwarih naatu Ofafar Bai’obaiyenayah Jesu ana oroubon eo hinowar hitatam .
| Bible_taxi1500 | Latn | aai_Latn |
Imih bain fatuminamih himisir , baise sabuw rou’ay hina hima’ama isah hibir . Anayabin sabuw etei Jesu hi’i’itin i God ana dinab orot ta .
| Bible_taxi1500 | Latn | aai_Latn |
Naatu Jesu iban maiye oroubon tabo sabuw hai tur eowen eo ,
| Bible_taxi1500 | Latn | aai_Latn |
“ Mar ana Aiwob ana itinin i boro iti na’atube . Ana veya ta aiwob orot natun tabin isan ana hiyuw bogaigiwas .
| Bible_taxi1500 | Latn | aai_Latn |
Naatu ana akir wairafih iyunih kob hin sabuw iyabowat hiyuw aamih hibowabow isah , baise etei’imak hikwahir hima .
| Bible_taxi1500 | Latn | aai_Latn |
“ Imih aiwob orot iban maiye ana akir wairafih afa’abo iyunih eo , ‘ Kwanan sabuw iyabowat na hiyuw aamih au’uwih hai tur kwana’owen , masanuw etei arauw hitab , naatu hiyuw etei abogaigiwas sawar , imih kwanan tabin ana hiyuw tanaa . ’
| Bible_taxi1500 | Latn | aai_Latn |
“ Baise hin hi’o , sabuw hiyuw aayah tur men hinowar , hai kokomaim hire nanabin hin . Orot ta au masaw in , orot ta re ana sitow bowamih in .
| Bible_taxi1500 | Latn | aai_Latn |
Naatu sabuw afa akir wairafih hibow hirouw , afa hi’asbunubunuw himorob .
| Bible_taxi1500 | Latn | aai_Latn |
Aiwob orot anababatun yan so’ar , basit ana baiyowayah iyafarih hin sabuw ana akir wairafih hi’asbunubunuw etei hibow hirouw himorob naatu hai bar etei hi’afusar .
| Bible_taxi1500 | Latn | aai_Latn |
“ Imaibo aiwob orot ana akir wairafih afa’abo eaf hina iuwih eo , ‘ Tabin ana hiyuw i abogaigiwas sawar , baise sabuw au’uwih men yait ta namih .
| Bible_taxi1500 | Latn | aai_Latn |
Imih kwanatit kwanan ef gagamih yahimaim sabuw kwana’i’itih etei kwana’uwih hinan tabin ana hiyuwamaim hinarun . ’
| Bible_taxi1500 | Latn | aai_Latn |
Basit akir wairafih hitit hin ef gagamih yahimaim orot babin hi’itih etei hibow , kakafin , gewasin etei hiteten hinatabin ana efanamaim hitit .
| Bible_taxi1500 | Latn | aai_Latn |
“ Aiwob orot na nanawan hai merar yi ibabatiyih inan , basit orot ta tabin ana faifuw usina’e na ma’am itin .
| Bible_taxi1500 | Latn | aai_Latn |
Naatu ibatiy eo , ‘ Au begon , o mi’itube’emih tabin ana faifuw usina’e ina irun kuma’am , etawan menane irun ? ’ Baise orot men tur ta eo .
| Bible_taxi1500 | Latn | aai_Latn |
“ Basit aiwob orot ana akir wairafih iuwih eo , ‘ Orot an uman kwafatum kwabai kwan ufun kwaisaroun ere gugumin wanawanan nama , narerey wan nitarfofor naso’ob . ’ ”
| Bible_taxi1500 | Latn | aai_Latn |
Naatu Jesu ana tur yomaninamaim eo , “ Sabuw moumurih na’in God ea’afih , baise matan ta’amo boro narubinih . ”
| Bible_taxi1500 | Latn | aai_Latn |
Basit Ofafar Bai’obaiyenayah afa hin sa’ab akisihimo hiku’ay Jesu baikubibiruwin isan hiyakitifuw .
| Bible_taxi1500 | Latn | aai_Latn |
Imaibo hai bai’ufununayah afa naatu Herod ana kou’ay sabuw afa hin Jesu biyan hitit hio , “ Bai’obaiyenayan , aki aso’ob . O i anababatun turamaim kuo , God ana sabuw isah abisa ekokokomaim kubi’obaiyih , abisa sabuw tenotanot isan men kubiyababan , anayabin o men orot babin ufuhine ku’i’itin .
| Bible_taxi1500 | Latn | aai_Latn |
Imih kuo anowar . Caesar isan kabay tanabibaiyan boro ata ofafar tana’astu’ub , ai en ? O mi’itube kunotanot ? ”
| Bible_taxi1500 | Latn | aai_Latn |
Jesu mar ta’imon hio hai tur naniyan bai uwih eo , “ Kwa i wanawan rerekabih ! Aisim ayu kwabikubibiruwu ?
| Bible_taxi1500 | Latn | aai_Latn |
Kabay kwabai kwana kwai’obaiyu aitin . ” Naatu kabay hibai hina hitin .
| Bible_taxi1500 | Latn | aai_Latn |
Itin sawar imaibo eo , “ Iti kabayamaim i yait ayubin naatu wabin tema’am ? ”
| Bible_taxi1500 | Latn | aai_Latn |
Hiya’afut hio , “ Caesar . ” Basit Jesu iuwih eo , “ Abisa Caesar nowan Caesar kwanitin , naatu abisa God nowan God kwanitin . ”
| Bible_taxi1500 | Latn | aai_Latn |
Iti na’at eo hinonowar ana maramaim hifofor men kafaita . Naatu hihamiy himatabir maiye hin .
| Bible_taxi1500 | Latn | aai_Latn |
Nati veya ta’imon kau’ay ta wabin Sadducee hai sabuw afa hina Jesu biyan hitit hio , “ Sabuw morobone boro men hinayawas maiye . ”
| Bible_taxi1500 | Latn | aai_Latn |
Naatu hio maiye , “ Bai’obaiyenayan Moses eo tautabin orot ain natun en namomorob tain boro tuwah ana kwafur ni’aawan , saise hairi hina’in kek hinatufuw tuwah efanin .
| Bible_taxi1500 | Latn | aai_Latn |
Imih marasika orot , ain uf nah etei seven hima’am , basit orot ain tabin naatu kek en morob . Ana kwafur tain i’aawan .
| Bible_taxi1500 | Latn | aai_Latn |
I auman kek en morob . Naatu tain ta bo kwafur i’aawan maiye . Kek en morob ef ta’imon na’atube hisinaf re in yomanin hi’asa’ub .
| Bible_taxi1500 | Latn | aai_Latn |
Uf toro’ot , babin morob .
| Bible_taxi1500 | Latn | aai_Latn |
Orot etei i babin ta’imon hi’aawan , imih ana maramaim morobone hinamimisir maiye , babin i boro menatan ni’aawan ? ”
| Bible_taxi1500 | Latn | aai_Latn |
Jesu iyafutih eo , “ Kwa i a not hikwaris . Anayabin Buk Atamanin men kwaso’ob , naatu God ana fair auman men kwaso’ob .
| Bible_taxi1500 | Latn | aai_Latn |
Anayabin morobone hinamimisir ana veya tounamatar maramaim tabina’e tema’am na’atube bairi boro hinama .
| Bible_taxi1500 | Latn | aai_Latn |
Naatu morobone hinamisir maiye isan God eo Buk Atamaninamaim hikirum inu’in kwaiyab kwa’itin ei en ? God iti na’atube eo ,
| Bible_taxi1500 | Latn | aai_Latn |
‘ Ayu i Abraham ana God , Isaac ana God , naatu Jacob ana God . ’ Nati God i sabuw yawasih hai God men sabuw murubih hai Godamih . ”
| Bible_taxi1500 | Latn | aai_Latn |
Sabuw rou’ay gagamin iti tur hinonowar , hifofor men kafaita , anayabin abisa bi’obaiyih i tur anababatun .
| Bible_taxi1500 | Latn | aai_Latn |
Jesu tur eo Sadducee sabuw hai tur etei rabirab ana maramaim Pharisee sabuw hi’itin . Basit etei hina hita’imon .
| Bible_taxi1500 | Latn | aai_Latn |
Wanawanahimaim ofafar so’obayan orot ta na Jesu ikubibiruw eo ,
| Bible_taxi1500 | Latn | aai_Latn |
“ Bai’obaiyenayan , obaiyunen tur menatan i gagamin ofafar etei wanawanahimaim ? ”
| Bible_taxi1500 | Latn | aai_Latn |
Jesu iya’afut eo , “ Regah , a God isan dogor tutufin etei , a not tutufin etei , naatu biya tutufin etei iniyabuw .
| Bible_taxi1500 | Latn | aai_Latn |
Iti ofafar i gagamin naatu ofafar ana ukwarin .
| Bible_taxi1500 | Latn | aai_Latn |
Naatu ofafar bairou’abin i iti . ‘ Taituwa isah iniyabow o taiyuw isa kubiyabow na’atube . ’
| Bible_taxi1500 | Latn | aai_Latn |
Moses ana ofafar tutufin etei naatu God ana dinab oro’orot hai bai’obaiyen etei i iti ofafar rou’ab tebi’ukwarih . ”
| Bible_taxi1500 | Latn | aai_Latn |
Pharisee sabuw hiru’ay hita’imon , basit Jesu ibatiyih
| Bible_taxi1500 | Latn | aai_Latn |
eo , “ Kwa a notamaim Keriso isan mi’itube kwanotanot ? I boro orot yait natun ? ” Naatu i hiya’afut hio , “ Keriso i boro David ana agirane nan . ”
| Bible_taxi1500 | Latn | aai_Latn |
Naatu Jesu ibatiyih eo , “ Bo aisim Anun Kakafiyin ana fairamaim David iwanasum , Regah isan eo ,
| Bible_taxi1500 | Latn | aai_Latn |
‘ Regah au Regah isan eo , Umau au asukwafune kumare inama’am . Ana maramaim ayu boro anatit a kamabiy sabuw anabow babamaim anaya . ’
| Bible_taxi1500 | Latn | aai_Latn |
“ David Roubininenayan orot isan i ana Regah rauw eo , imih men karam Roubininenayan orot i David ana agir narauw nao . ”
| Bible_taxi1500 | Latn | aai_Latn |
Men yait ta Jesu ana tur wan yimih . Nati ana veya’amaim men yait ta baibat afa bow na Jesu ibatiyimih .
| Bible_taxi1500 | Latn | aai_Latn |
Imaibo Jesu sabuw rou’ay gagamin naatu i ana bai’ufununayah isah eo ,
| Bible_taxi1500 | Latn | aai_Latn |
“ Ofafar bai’obaiyenayah naatu Pharisee i Moses ana ofafar etei hisora’ub .
| Bible_taxi1500 | Latn | aai_Latn |
Imih abistan tibi’obaiyi i kwanabosiyasiyar , baise men kwani’u’urih . Anayabin abisa teo i men na’atube tisisinafumih .
| Bible_taxi1500 | Latn | aai_Latn |
Ofafar fokarih maiyow sabuw tuwabuh hiyara’ah hi’abar tibi’akir , naatu i men kafa’imo boro umah hina’ofere hinibaisih bit nakereremih .
| Bible_taxi1500 | Latn | aai_Latn |
“ Sawar etei bebeyanamaim tisisinaf sabuw itihimih . God ana Tur ai kanabihimaim hikirum , ukwarih , umah , hai faifuwamaim hikubabaren sabuw itihimih .
| Bible_taxi1500 | Latn | aai_Latn |
Hiyuw hai mar tekokok efan gewasih hinabow hinamare hinama , naatu Kou’ay Bar wanawanan tekokok efan gewasih imaim hinama .
| Bible_taxi1500 | Latn | aai_Latn |
Hai kok gagamin i ahar efanamaim sabuw hinakakafiyih , hai merar hinay hinabora’ara’ahih bai’obaiyenayah gewasih hinarouw .
| Bible_taxi1500 | Latn | aai_Latn |
“ Baise kwa men bai’obaiyenayah hinarauw hina’omih . Anayabin kwa etei i ain uf , naatu a Bai’obaiyenayan i ta’imon .
| Bible_taxi1500 | Latn | aai_Latn |
Men yait ta iti tafaramamaim Tamat kwana’omih , anayabin kwa Tamat i ta’imonamo maramaim ema’am .
| Bible_taxi1500 | Latn | aai_Latn |
Naatu men yait ta kwa isa bai’obaiyenayah narouw nao , anayabin kwa A Bai’obaiyenayan i ta’imon Keriso akisin .
| Bible_taxi1500 | Latn | aai_Latn |
Orot gagamin kwa wanawananamaim i orot yait taintuwan isah ebi’akir .
| Bible_taxi1500 | Latn | aai_Latn |
Orot yait taiyuwin ebobora’ah God boro nayare , naatu orot yait taiyuwin eyayare God boro nabora’ah orot gagamin namatar .
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah naatu Pharisee , wanawanah rerekabih ! Sabuw mar ana aiwobomaim run isan hai etawan kwahir , naatu kwa run isan kwakwahir , sabuw afa runamih tisisinaftobon baise kwa men kwabibasit boro hinarun .
| Bible_taxi1500 | Latn | aai_Latn |
Yababan boro kanab , Ofafar Bai’obaiyenayah naatu Pharisee , wanawan rerekabih ! Kwafur baibin kwai’a’afiyih hai sawar kwabowabow , naatu iti baifa’i isan kwai’o’orot yoyoban manimanih kwayoyoyoban
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah naatu Pharisee , wanawanan rerekabih ! Tafaram , tafaram un boy kwabai sabuw dogoroh baikitabirin a kou’ayomaim run isan kwa’u’uwih , naatu orot ta’imon kwabai a kou’ayomaim erur i ana kakafin tafan kwaya’abar kwai’afiy kakafin natun matar kwa bairi kwanan kwani’akiramih .
| Bible_taxi1500 | Latn | aai_Latn |
“ Yababan boro kwanab ! Mata fimih ! A bai’obaiyenamaim sabuw kwai’obaiyih kwao , ‘ Orot yait Tafaror Bar isan na’obaifaro , nati ana’obaifaro yabin en , baise orot yait Tafaror Bar wanawanan gold isan na’obaifaro , nati anao matanen i nakakafiy . ’
| Bible_taxi1500 | Latn | aai_Latn |
Mata hifim kwabobosa ! Sawar menatan i gagamin , gold o Tafaror Bar ? Baise Tafaror Bar i gagamin anayabin i wanawananamaim gold i kakafiyih himatar ti’inu’in .
| Bible_taxi1500 | Latn | aai_Latn |
Iban maiye sabuw kwai’obaiyih kwao , ‘ Orot yait sibor ana gem kakafiyin isan nao’obaifaro , nati anao baifaro i yabin en , baise gem kakafiyin afe’enamaim siwar isan na’obaifaro nati ana’obaifaro i nakakafiy . ’
| Bible_taxi1500 | Latn | aai_Latn |
Mata hifim kwabobosa ! Sawar menatan i gagamin , siwar o sibor ana gem kakafiyin tafanamaim siwar tena kakafiyin kakafiyin temamatar i gagamin ?
| Bible_taxi1500 | Latn | aai_Latn |
Isan imih orot yait sibor ana gem kakafiyin isan eobaifaro , sawar etei nati gem tafaramamaim ti’inu’in auman isah eobaifaro .
| Bible_taxi1500 | Latn | aai_Latn |
Na’atube orot yait Tafaror Bar isan eobaifaro , i God nati wanawananamaim ema’am auman isan eobaifaro .
| Bible_taxi1500 | Latn | aai_Latn |
Naatu orot yait mar isan eobaifaro i God ana urama’ama efan isan eobaifaro , anayabin nati i God ana ma’ama efan .
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah naatu Pharisee , wanawanan rerekabih ! Kwa i fiyow yamurih gewasih , bay hai momon , bay matah haibaib gewasih i roumukur kwayai God kwabitin , baise ofafar gagamih ma gewas isan , kabeber , bosunusunub isan eo i kwakwahiren . Ofafar iti i gagamih , gewasin i kwatabosiyasiyar ofafar afa auman .
| Bible_taxi1500 | Latn | aai_Latn |
Bonawiyenayah mata fim ! Ofafar rimiyafof totomar i kwarurububuna , baise camel koun butun i kwatotonan .
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah , naatu Pharisee wanawanan rerekabih ! A kerowas naatu a tew ufuhine i kwasasouwen , baise wanawanah i kato rabirabih , bain , bai’o’orot , kabat , gamin baiyow awan karatan inu’in .
| Bible_taxi1500 | Latn | aai_Latn |
Mata hifim kwabobosa Pharisee ! Gewasin a tew naatu a kerowas wanawanahine wan kwanasouwen , saise ufuhine auman boro hinigewasih .
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah naatu Pharisee . wanawan rerekabih ! Kwa a’itinin i rah ufunane tewowab gewas ebatabat na’atube , baise wanawanan i orot babin hai rarik awan karatan masin kakafin .
| Bible_taxi1500 | Latn | aai_Latn |
Subsets and Splits
No community queries yet
The top public SQL queries from the community will appear here once available.